Document ID: /roh_data/filtered/fineweb-2-filterrobots_roh.jsonl.gz/70221

Lunsch sut la surfatscha dalla vischnaunca da Tujetsch han ins construiu duront dus decennis in‘ovra gigantesca: il tunnel da basa dil Gottard. Cun ina lunghezia da 57 kilometers vala igl element central dalla NEAT (Nova lingia da viafier tras las Alps) sco in dils pli liungs tunnels dil mund.
Sin dus girs dat la Via d’aventura NEAT envesta ella construcziun ed el menaschi dall‘ovra centenara. Dudisch staziuns informativas animeschan da giugar e d‘experimentar.
La Via d’aventura NEAT ei adattada per famiglias, gruppas, viadis da scola e tut las scuvridras e tut ils scuvriders restai giuvens da spért. Igl ei pusseivel d‘entscheiver il gir tier tut las staziuns.